ยูโอบีเปิดเกมรุกบัตรเครดิตตั้งเป้าล้านใบ
&#8220;ยูโอบี&#8221; ปรับโครงสร้างธุรกิจบัตรเครดิต โหมกระตุ้นยอดใช้จ่าย ออกบัตรแบ่งตามเพศ ตั้งเป้า 1 ล้านใบ ใน 5 ปี
14 มิ.ย. 2555

“ยูโอบี” ปรับโครงสร้างธุรกิจบัตรเครดิต โหมกระตุ้นยอดใช้จ่าย ออกบัตรแบ่งตามเพศ ตั้งเป้า 1 ล้านใบ ใน 5 ปี 
นายยุทธชัย เตยะราชกุล ผู้ช่วยกรรมการผู้จัดการใหญ่ กลุ่มงานบุคคลธนกิจ ธนาคารยูโอบี เปิดเผยว่า ธนาคารอยู่ระหว่างปรับโครงสร้างธุรกิจบัตรเครดิตใหม่ ด้วยการเพิ่มสัดส่วนลูกค้าบัตรเครดิตเฉพาะกลุ่ม ได้แก่ บัตรยูโอบี เลดี้ สำหรับผู้หญิง และบัตรยูโอบี แบล็ก สำหรับผู้ชาย ให้เพิ่มขึ้นจาก 45% เป็น 50% ของฐานบัตรรวม 6 แสนใบ ภายในปี 2555 และเพิ่มเป็น 60% ภายใน 3 ปี เพื่อกระตุ้นยอดการใช้จ่ายผ่านบัตรให้สูงขึ้น
“เราพบว่าลูกค้ากลุ่มบัตรเฉพาะกิจใช้จ่ายสูงกว่าบัตรปกติทั่วไปถึง 30-50% โดยลูกค้ากลุ่มแมสของธนาคารใช้จ่ายเฉลี่ยอยู่ที่ 4,000 บาทต่อบัตรต่อเดือน ขณะที่ลูกค้าบัตรเฉพาะที่แยกตามเพศใช้จ่ายอยู่ที่ 6,0007,000 บาท จึงปรับโครงสร้างใหม่ลดสัดส่วนลูกค้าระดับล่างจาก 35% ลงมาอยู่ที่ 30%” นายยุทธชัย กล่าว
นายยุทธชัย เชื่อมั่นว่ากลยุทธ์ขยายฐานลูกค้าเฉพาะกลุ่มจะทำให้ฐานสินเชื่อของธนาคารในปี 2555 เติบโตจาก 9,000 ล้านบาท เป็น 1 หมื่นล้านบาท หรือเพิ่มขึ้น 12% ขณะที่ฐานบัตรจะเพิ่มขึ้นเป็น 6.5 แสนใบ และคาดว่าภายใน 3 ปี จะเพิ่มเป็น 8 แสนใบ และเพิ่มเป็น 1 ล้านใบ ภายใน 5 ปี 
ล่าสุดธนาคารได้ปรับโฉมบัตรยูโอบี แบล็ก เพื่อเจาะกลุ่มผู้ชายอายุระหว่าง 2545 ปี ด้วยการให้เงินคืนสูงสุด 10%